สวัสดีครับ ผมมีก้อนแข็งๆขึ้นที่คอและมีอาการดังต่อไปนี้ 1. ปวดคอ/ข้างในหู/หัว จะปวดมากเป็นพิเศษคือช่วงตื่นนอน 2. รู้สึกมีอะไรจุกที่คอตลอดเวลา 3. มีเสมหะ แต่ขากไม่ออก 4. เสียงแหบ 5. เวลาดื่มน้ำจะสำลักน้ำ 6. เวลาหายใจจะได้ยินเสียงหวีดๆ 7. กลืนอาหารลำบาก เจ็บนิดๆเวลากลืน ทั้งหมดนี้ผมไปหาที่โรงพยาบาล แต่แจ้งว่าผมเป็น ไข้หวัด ทั้งๆที่ไม่มีไข้ ไม่มีไอ อยากทราบว่าอาการเหล่านี้คือเป็นไข้หรือเปล่าครับ เพราะผมรู้สึกว่ามันอาจจะไม่ใช่เป็นไข้ ปล.ผมเป็นมาประมาณ 2 อาทิตย์แล้วครับ
สวัสดีค่ะ อาการมีก้อนแข็งขึ้นที่คอ จุกคอ รู้สึกเหมือนมีเสมหะนั้น อาจจะมีสาเหตุมาจาก อาการคออักเสบจากการติดเชื้อไวรัสหรือแบคทีเรีย การมีกรดไหลย้อน มีการระคายเคืองจากการกลืนกินสิ่งแปลกปลอม หรือเป็นก้อนจากเนื้องอกที่ในช่องคอที่บริเวณใดๆ ซึ่งต้องตรวจร่างกายประกอบด้วยการดูแลตนเองเบื้องต้น ควรดื่มน้ำในปริมาณมาก รับประทานยาแก้ไอ ละลายเสมหะ หรือใช้ใช้ยาอมหรือสเปรย์พ่นเพื่อลดอาการเจ็บคอได้ งดการใช้เสียงดังๆ งดการสูบบุหรี่ ไม่กินแล้วนอนทันทีสังเกตอาการหลังจากได้ยาที่แพทย์จ่ายมา หากอาการไม่ดีขึ้น เจ็บคอมากขึ้นเรื่อยๆ กินได้น้อย กลืนลำบาก แสบร้อนกลางอกจุกขึ้นมาที่คอ ควรกลับไปพบแพทย์เพื่อตรวจซ้ำ